Упрауленне адукацыі

Ваукавыскага раеннага выкыканаучага камитэта

Дзяржаўная ўстанова адукацыі «Гнезнаўская сярэдняя школа»

**«Памятаем. Ганарымся!»**

ў рамках рэалізацыі навучальнай праграмы

«Я. Мая сям’я. Мая Радзіма»

|  |
| --- |
| Аўтар:  Каляда Вольга Юр’еўна, настаўнік гісторыі і грамадазнаўства, педагог, які выконвае абавязкі класнага кіраўніка VІІІ класа |

Гнезна, 2025

**Тэма:** «Памятаем. Ганарымся!»

**Мэта:** выхаванне пачуцця патрыятызму, гонару за сваю Радзіму, любові да Радзімы на прыкладзе падзей Вялікай Айчыннай вайны.

**Задачы:**

пазнаёміць дзяцей з гераічнымі подзвігамі народа ў гады Вялікай Айчыннай вайны;

развіваць складную мову, праз пераказванне тэкстаў, развучванне песен пра вайну;

выхоўваць беражлівыя адносіны да народнай памяці, пачуццё падзякі да ветэранаў Вялікай Айчыннай вайны.

**Форма мерапрыемства:** завочнае падарожжа.

**Ход мерапрыемства**

**1. Уступная частка.**

**Гучыць песня «Дарогі» (муз. А. Новікава, сл. Л. Ашаніна)**

**Настаўнік:** Мінулае… Яно ніколі не праходзіць бясследна. Асабліва, калі гэтае мінулае − ВАЙНА. Нават, калі ты сам не перажыў яе, а ведаеш пра той мужны і суровы час толькі з кніжак, кінафільмаў, успамінаў родных і блізкіх людзей, ветэранаў… Памяць вайны… Гэта боль перажытага народам за доўгія 1418 дзён. Гэта страты і ахвяры, гераічная барацьба не на жыццё, а на смерць, цяжкія дарогі выпрабаванняў…

**Настаўнік паказвае фрагмент выступлення дыктара тэлебачання 22 чэрвеня 1941 года…**

**Настаўнік:** Шаноўныя вучні, як вы лічыце, на якую тэму на сённяшнім мерапрыемстве пойдзе гаворка? *(Адказы дзяцей)*.

Сёння, у год 80-годдзя Вялікай Перамогі нашу класную гадзіну мы прысвячаем трагічным старонкам гісторыі Вялікай Айчыннай вайны для Беларусі, а значыць і для нас з Вамі. Паступова вайна адыходзіць у мінулае, становіцца старонкай гісторыі, сыходзяць ветэраны, якія памятаюць вайну і могуць расказаць пра яе. Тэма нашай класнай гадзіны «Памятаем. Ганарымся!».

**Настаўнік:** Пройдземся мы сёння дарогамі, якіх нам нельга забыць, каб глыбей адчуць і шчасце заваяванага міру, і радасць вялікай Перамогі. Хай ажывуць у памяці нашай старонкі слаўнага мінулага, імёны герояў той страшэннай катастрофы… А зробім мы гэта праз незвычайнае падарожжа па вызначаных станцыях, каб потым зноў вярнуцца сюды з новымі ведамі і новым асэнсаваннем слоў ВАЙНА, ПЕРАМОГА… Да вас толькі адзіная просьба – не саромейцеся выказваць сваю думку, гавырыце як мага больш на роднай мове!!! Так, мы пачынаем…

**2. Асноўная частка.**

**Настаўнік:** Так пачалася Вялікая Айчынная, якая страшэннай віхурай пранеслася па нашай зямлі, разбураючы і знішчаючы ўсё, што з вялікай любоўю і энтузіязмам будаваў народ. Гудуць званы. Гудуць журботна і сурова. Гудуць над светлымі бярозавымі гаямі, над задуменнымі барамі Ваўкавышчыны, над Беларуссю, над усёй зямлёю… А мы з вамі спыняемся на станцыі, якая мае назву **«Лічбы і жахі вайны». (Настаўнік праводзіць апытанне вучняў аб ведах па гісторыі Вялікай Айчыннай вайны, асноўных пытаннях ваеннага рэжыму).**

**Настаўнік:** Для таго, каб паглыбіць вашы веды па гісторыі ваенных падзей на тэрыторыі Беларусі я прапаную вам зрабіць невялікі тэст, а потым праверыць, каб зразумець свае недахопы). Вучні робяць тэст на працягу 5-7 хвілін, а затым разам з настаўнікам правяраюць яго. Калі ўзнікаюць пытанні, настаўнік дае адказы і каментарыі. (гл. Дадатак 1).

**Настаўнік:** А зараз вы, паважаныя вучні, выступіце ў ролі ваенных экспертаў і дадзіце сваю адзнаку наступнай інфармацыі аб выніках вайны для Беларусі. (Настаўнік раздае вучням карткі з інфармацыяй, а затым пасля 3-5 хвілін слухае іх адказы. Магчыма раздаць карткі гасцям і параўнаць думкі дарослых і дзяцей) (гл. Дадатак 2).

**Настаўнік:** Вы бачыце, якія страты панеслі беларускія землі падчас вайны, а пра жорсткасць і бесчалавечнасць карных аперацый і ўчынкаў нямецка-фашысціх войскаў вы даведаецеся, калі паглядзіце невялікі дакументальны фільм (Настаўнік паказвае фрагмент дакументальнага фільма працягласцю 4-5 хвілін, а затым задае пытанні вучням па відэаматэрыялу).

**Настаўнік:** А мы працягваем наша падарожжа па старонках гісторыі Вялікай Айчыннай вайны. У гісторыю другой сусветнай вайны Беларусь увайшла як рэспубліка-партызанка. У партызанскім руху ўдзельнічалі больш за 153 тысячы чалавек. Цэнтралізаванае кіраўніцтва барацьбой у тыле ворага ажыццяўлялі рэспубліканскі і абласныя штабы партызанскага руху. Народный мсціўцы ўзарвалі 211 тысяч рэек, пусцілі пад адхон больш за 2 тысячы эшалонаў, разбурылі каля 300 чыгуначных мастоў, прымалі ўдзел у шматлікіх баях з акупантамі. Многія нашы землякі не вярнуліся з вайны, аддалі свае жыццё за наша светлае будучае, за мірнае неба над намі. Многія прапалі без вестак.

І наступная наша станцыя **«Героі далёкіх часоў».** Пра такога простага салдата Чырвонай арміі, героя тых часоў, адзін паэт напісаў:

**Гэта ён, да пляча прытуліўшы прыклад,**

**Трапным стрэлам фашыстаў здымаў,**

**Гэта ён ваяваў за спакой нашых хат**

**I грудзямі навалу стрымаў…**

**Настаўнік:** А зараз вы, мае вучні, на кароткія імгненні станеце таксама героямі той страшэннай вайны, і паведаміце ўсім нам пра свой подзвіг, пра свае ўзнагароды, пра тое, што вы зрабілі для агульнай перамогі, каб мы, маладое і старэйшае пакаленні не забывалі вас і помнілі заўсёды…(вучні атрымоўваюць карткі з біяграфіямі герояў вайны, на працягу 5 хвілін рыхтуюцца, а потым распавядаюць пра свой лёс, трымаючы фотаздымак каля сябе) (гл. Дадатак 3).

За доблесць і гераізм, праяўленыя ў барацьбе з фашысцкімі захопнікамі, звыш 300 000 салдат і афіцэраў − ураджэнцаў Беларусі − былі ўзнагароджаны ордэнамі і медалямі, а каля 400 воінаў удастоены звання Героя Савецкага Саюза.

**Настаўнік:** Нялёгка далася [Перамога](http://dobri-nastavnik.ru/scenaryi/urok-padarozhzha-bresckaya-krepasc-geroj.html" \t "_blank" \o "Урок-падарожжа “Брэсцкая крэпасць-герой”) нашаму народу. Але, нягледзячы на складаны час, народ жыў, не падаў духам, умеў весяліцца. Магчыма, такая рыса характару беларусаў, як аптымізм, дапамагла выстаяць у нялёгкай барацьбе. І вось наступная наша станцыя **«І слова біла лепш за кулю…»** А як жа без прымавак, вершаў ды частушак ісці праз горыч вайны??

І прымаўка – прымоўка біла немцаў лоўка… Вось якія прымаўкі былі складзены ў гады вайны: фашысцкаму ваяку наш штык не да смаку; будзе помніць вораг партызанскі порах; добрым людзям мір, а шаленцам галавой у вір; фашысты высока масціліся ды нізка зваліліся. А як жа на вайне без частушак? І мы з вамі паспрабуем іх праспяваць: (гл. Дадатак 4.)

(Настаўнік раздае вучням частушкі; атрымаўшы частушкі, вучні спрабуюць праспяваць іх, а таксама напісаць пісьмо ў стаўку Адольфа Гітлера ад імя савецкіх воінаў)

**3. Заключная частка.**

**Настаўнік:** **Вялікая Айчынная вайна** з’явілася гіганцкім паядынкам дзвюх непрымірымых варожых сіл, дзвюх процілеглых філасофій − гуманізму і чалавеканенавісніцтва. Так, гэта быў гіганцкі паядынак чалавечнасці з нялюдскасцю, у якім павінна была перамагчы і перамагла чалавечнасць. Але для Перамогі патрэбна была мабілізацыя ўсіх фізічных і маральных сіл народа. I перш за ўсё − патрэбна была вера ў Перамогу... А ў гэтым добрую дапамогу аказвала салдацкая песня… І вось апошняя наша станцыя **«З песняй мы ішлі наперад…»** (вучні, атрымаўшы словы песні «Кацюша», спрабуюць разам яе спець, а затым слухаюць песню «Дзень Перамогі»).

**Настаўнік:** Вось і завяршылася наша падарожжа па незабыўных старонках вайны ў нашым родным краі. Няхай памяць аб тых страшных падзеях, пачуццё павагі да герояў той вайны заўсёды жывуць у вашых сэрцах і няхай кожны з вас адчувае сябе патрыётам – сынам або дачкой – сваёй зямлі.

У родны край прыйшлі мы зноў,

Дзе радасна жылі.

Сябры, успомнім пра сяброў,

Пра тых, што не прыйшлі.

Іх на дарогах франтавых

Хавалі маладых.

Пад Сталінградам і Масквой

Вятры пяюць аб іх.

Прайшлі яны паміж віхур, —

Берлін варожы паў.

I шумнай хваляй Порт-Артур

Героям чэсць аддаў.

У бітвах палі змагары

За вольны светлы час...

Дык спіце ж, воіны-сябры,

Мы не забудзем вас!

**Рэфлексія.** Папрашу, калі ласка, адказаць на некалькі пытанняў:

• Я даведаўся, што…

• Я зразумела, што…

• Для мяне важна…

• Мне запомнілася…

• Жадаю прачытаць…

• Хачу сказаць вялікі дзякуй…

**Спіс літаратуры**

1. Коваленя, А. Великая Отечественная война. Пособие для 11 класса / А. Коваленя. − Минск, БГУ, 2004. – 278 с.
2. Авдеев, И.А. Практикум по курсу Великая Отечественная война советского народа, И.А. Авдеев. − Минск, ЧУП «Издательство Юнипресс», 2005. – 116 с.

Дадатак 1

Тэст «Беларусь у гады Вялікай Айчыннай вайны»

**1. Пазнач знакам «+» правільныя адказы на пытанні.**

* Вялікая Айчынная вайна пачалася:

□ 22 ліпеня 1941 г.

□ 22 чэрвеня 1941 г.

□ 22 жніўня 1941 г.

* Беларусь была вызвалена ад нямецкіх захопнікаў:

□ 9 мая 1945 г.

□ 3 ліпеня 1944 г.

□ 17 ліпеня 1944 г.

* У час Вялікай Айчыннай вайны загінула … частка жыхароў Беларусі

□ 1/3

□ 1/4

□ 1/5

* Хлопчыкі і дзяўчынкі былі на фронце і ў партызанскім атрадзе…

□ разведчыкамі

□ сувязнымі

□ санітарамі

* Артылерыя − гэта

□ самалёты і верталёты;

□ машыны;

□ гарматы і мінамёты.

**2. Дапоўні сказы.**

*Першы ўдар ворага прынялі пагранічнікі і воіны\_\_\_\_\_\_\_\_\_ (Сталінграда; Брэсцкай крэпасці). На тэрыторыі Беларусі, якая была захоплена ворагамі, разгарнулася сапраўдная \_\_\_\_\_\_\_\_ (народная; рэйкавая) вайна. Партызанскім разведчыкам і сувязным стаў амаль стогадовы \_\_\_\_\_\_\_ (Трыфан Лук’яновіч; дзед Талаш).*

**3. Адзнач знакам «+» праўдзівыя выказванні.**

□ *«Рэйкавую вайну» супраць фашыстаў вялі партызаны.*

□ *У Трасцянцы пад Мінскам знаходзіўся лагер смерці.*

□ *Пад Мінскам, дзе адбылося акружэнне фашысцкіх войскаў, пасля вайны ўзняўся Курган Перамогі.*

□ *Аб жудаснай трагедыі, якая напаткала вёску Хатынь, нагадваюць званы.*

**4. Адзнач знакам «+» прычыны, па якіх гэта вайна атрымала назву «Айчынная».**

□ *На барацьбу з немцамі ўзняліся толькі дарослыя мужчыны.*

□ *На барацьбу з немцамі ўзняўся ўвесь народ — ад малога да старога.*

□ *Людзі змагаліся за свабоду сваёй Айчыны.*

□ *Людзі змагаліся за сваіх кіраўнікоў.*

Дадатак 2.

З агульнай колькасці 9200 беларускіх сёл і вёсак, разбураных і спаленых гітлераўцамі за гады **Вялікай Айчыннай вайны**, 4885 было знішчана карнікамі. Поўнасцю, з усімі жыхарамі, было знішчана 627. У Брэсцкай зобласці − 111, у Гомельскай − 70, у Гродзенскай − 24, у Віцебскай − 222, у Мінскай − 92, у Магілёўскай − 108. З часткай насельніцтва было знішчана 4258 сёл і вёсак. У Брэсцкай вобласці − 188, у Гомельскай − 879, у Гродзенскай − 74, у Віцебскай − 1902. у Мінскай − 537. у Магілёўскай – 673.

Дадатак 3

**Заслонаў Канстанцін (партызанская мянушка Дзядзька Косця, 1910-1942).** Адзін з арганізатараў і кіраўнікоў патрыятычнага падполля і партызанскага руху ў Віцебскай вобласці ў Вялікую Айчынную вайну. Герой Савецкага Саюза. Стварыў і ўзначаліў падпольную арганізацыю на чыгуначнай станцыі Орша, арганізоўваў дыверсіі на чыгунцы. З 1942 г. камандзір партызанскага атрада. Яго імем названы дэпо станцыі Орша, школа, вуліцы, дзіцячая чыгунка ў Мінску. У Оршы створаны музей і пастаўлены помнік.

**Казей Марат (1929-1944).** Піянер, Герой Савецкага Саюза. У Вялікую Айчынную вайну - у партызанскім атрадзе. Будучы акружаным карнікамі, адстрэльваўся да апошняга патрона, потым гранатай падарваў сябе і гітлераўцаў, якія наблізіліся да яго. У Мінску яму пастаўлены помнік. Яго імем названы вуліцы ў многіх гарадах Беларусі.

**Купрыянава Настасся (1872-1979).** Маці-патрыетка, пяць сыноў якой удзельнічалі ў гады Вялікай Айчыннай вайны ў барацьбе з нямецка-фашысцкімі захопнікамі. Малодшы з іх - Петр паўтарыў подзвіг А.Матросава, закрыўшы грудзьмі кулямет праціўніка. Удастоены звання Героя Савецкага Саюза. Маці стала правобразам гераіні Манумента ў гонар савецкай маці-патрыеткі ў Жодзіне. У доме, дзе яна жыла, адкрыты музей.

**Тусналобава - Марчанка Зінаіда (1920 - 1980).** Ўдзельніца Вялікай Айчыннай вайны. Герой Савецкага Саюза. Будучы медсястрой за 8 месяцаў знаходжання на фронце вынесла з поля боя 128 параненых. Застаўшыся пасля цяжкага ранення без рук і ног, яна навучылася зноў пісаць і хадзіць, нарадзіла дзяцей. Узнагароджана медалём Флорэнс Найтынгейл - узнагародай міжнароднага "Чырвонага Крыжа". У Полацку яе імем названа вуліца, адкрыты музей.

**Харужая Вера (1903 - 1942).** Актыўны ўдзельнік рэвалюцыйнага руху ў Заходняй Беларусі. Адзін з кіраўнікоў Камуністычнага Саюза Моладзі Заходняй Беларусі (КСМЗБ). Пасля ўз'яднання заходняй Беларусі з БССР працавала ў партыйных органах. У час Вялікай Айчыннай вайны ўзначаліла Віцебскае падполле. Яе імя носяць вуліцы ў Мінску і Віцебску.

**Марыя Осіпава** **(1908—1999).** Удзельніца Мінскага камуністычнага падполля і партызанскага руху ў Айчыннай вайне. Нарадзілася 27.12.1908 г. у в. Серкавіцы Талачынскага раёна ў сям’і рабочых. Член КПСС з 1928 г. У 1941 г. арганізавала падпольную групу ў Мінску, сувязная партызанскіх атрадаў, арганізатар падрыхтоўкі знішчэння В. Кубэ. Герой Савецкага Саюза (29.10.1943).

**Алена Мазанік (1914 – 1996).** Удзельніца мінскага патрыятычнага падполля, Герой Савецкага саюза. Працавала наймічкай у доме генеральнага камісара Беларусі Вільгельма Кубэ. Пранесеная і ўстаноўленая ёю міна ў ноч на 22 верасня 1943 года знішчыла Кубэ. У гэтай аперацыі ўдзельнічалі М. Осіпава і Н. Траян

Дадатак 4

І пад Мінскам і пад Брэстам,

Ля Вілейкі, ля Свянцян

Не знаходзіць немец месца

Ад удараў партызан.

Дождж ідзе, дождж ідзе,

На вуліцы слізка,

Уцякайце, паліцаі,

Партызаны блізка.

Ходзіць хата, ходзяць сенцы,

Ходзіць лапаць, ходзіць бот.

Як атаву, косіць немцаў

Партызанскі кулямёт.

Разбрахаўся Вільгельм Кубэ:

Беларусь – калонія!

Партызаны міну ў бок –

І ўся цырымонія.

Як ты, Гітлер, не старайся,

Усюды справы твае – “швах”,

Ты Расію не раскусіш,

Бо арэх не па зубах.

**Песня «Катюша»**

Расцветали яблони и груши Ой, ты песня-песенка девичья,

Поплыли туманы над рекой. Ты лети за ясным солнцем вслед.

Выходила на берег Катюша И бойцу на дальней пограничьем

На высокий на берег крутой. От Катюши передай привет.

Выходила песню заводила, Пусть он вспомнит девушку простую

Про степного сизого орла, Пусть услышит, как она поёт,

Про того, которого любила, Пусть он землю бережёт родную,

Про того, чьи письма берегла. А любовь Катюша сбережёт.